ÅRSMELDING 2024 **-** Lillesand Speidergruppe.

Lillesand Speidergruppe tilbyr aktiviteter for barn fra 1. klasse til videregående skole. Speidergruppa legger vekt på å ha et bredt aktivitetstilbud i samsvar med NSFs mål, idé og treningsprogram, der samfunnsengasjement, livskvalitet, praktisk viten og friluftsliv står sentralt. En viktig ramme for arbeidet er friluftsliv, og alle enheter bruker naturen aktivt for møter, turer og leirer.

## **Enheter og medlemstall**

I 2024 har speidergruppa hatt ukentlige møter for 4 enheter. Roverne har hatt sporadiske møter. Antall betalende medlemmer i hver enhet, vår og høst fremkommer i tabell nedenunder.

|  |  |  |
| --- | --- | --- |
|  | **\*\*Betalende medlemmer** | **Ledere** |
|  | V 2024 | H 2024 | V 2024 | H 2024 |
|  5 | 7 | Beate Andreassen Graneng\*Bente Kristin Tellefsen | Tor Nordanger\*Anine Rullestad Jansen |
| 13 | 21 | Lene Ekeberg\*Frode Strømman | Beate Andreassen Graneng\*Bente TellefsenOdd Øystein GrødumFrode Strømman |
| 16 | 7 | Jan Erik Berntsen\*Andre Del MauroEirik NordbyMarcus NordangerAnine Rullestad Jansen | Eirik Nordby\*Marcus Nordanger  |
| 8 | 16 | Steffi Kiedaisch\* | Steffi Kiedaisch\*Jan Erik Berntsen |
| 15 | 6 |  |  |

***\**** *Enhetsleder*

*\*\*Antallet betalende medlemmer (betalt medlemskap for hele 2023) avspeiler ikke antall aktive medlemmer*

***Medlemstall:*** Speidergruppa har hatt en markert nedgang i medlemstall i løpet av 2024: Fra 90 betalende medlemmer i utgangen av 2023 til 75 betalende medlemmer ved utgangen av 2024. Pågangen av nye medlemmer har i likhet med tidligere år vært størst hos bever og småspeider. Variasjon i medlemstall i enhetene vår og høst, skyldes hovedsakelig «opprykk» av speidere fra en enhet til neste, og avspeiler ikke reelle innmeldinger eller utmeldinger av medlemmer.

## **Lederstaben**

Speidergruppa har hatt en relativt stabil lederstab i 2024, med 12 - 14 aktive ledere gjennom året. Derav 2 rovere som har vært ledere hos bever og stifinner. Gruppa har ikke fått nye ledere til gruppa i løpet av 2024, men 2 ledere sluttet. I 2024 ble det gjennomført 5 ledermøter.

***Ledertrening:***

* Marcus Nordanger og Tor Nordanger gjennomførte lederkurs Trinn 1 i september på Randøya, i regi av Sørlandet Krets.

***Samarbeid med foreldre:*** Det ble ikke gjennomført felles foreldremøte i løpet av 2024. Andreas Tellefsen har hatt ansvar for booking av speiderhytta for utleie. Gunnhild har hatt ansvar for hytte-rengjøring, og bidratt med gjennomføring av grøtfesten.

***Baktroppen:*** Baktroppen ble etablert høsten 2018 og består av tidligere speidere som vil gjenoppleve speidereventyret og møte gamle speidervenner. Baktroppen har hatt jevnlige møter i 2024, og deltatt på enkelte av speidergruppas fellesarrangementer. Kontaktperson og initiativtaker til Baktroppen er Åse Bach Kristensen

## **Tillitsvalgte 2024**

***Tillitsvalgte i Lillesand speidergruppe***

* Gruppeleder: Tor Nordanger
* Styremedlemmer: Tor Nordanger, Jan-Erik Berntsen, Anine Rullestad Jansen og Eirik Nordby
* Kasserer: Ingebjørg Borgemyr til 12 november. Siri Hamre fra 12 november 2024.
* Revisor: Lars Gunnar (for regnskap 2023) Eigeland (for regnskap 2024)

I 2024 ble det gjennomført 4 møter i gruppestyret.

***Tillitsvalgte krets og forbund***

Lillesand speidergruppe har vært aktive i organisasjonen, på både krets og forbundsnivå

* Paul Nørsett, styremedlem Sørlandets Krets.
* Årsmøte i Kretsting i Sørlandets Krets 21. mars 2024: 14 delegater (hvorav 8 under 25 år) fra Lillesand speidergruppe.
* Anne Mathilde Nyquist og Amalie Gregersen fra vandrergruppa ble valgt som delegater fra Sørlandet krets til speiderforum.
* Tone Falkenhaug var deltaker i arbeidsgruppe for bærekraft i NSF.
* Eirik Nordby er prosjektleder i Sørlandet krets sine friluftsskoler.

***Gruppeting:*** Det ble avholdt 2 ordinære gruppeting, og et ekstraordinært gruppeting i løpet av 2024.

* 5 mars: Årsmøte/Gruppeting
* 2 november: Ekstraordinært gruppeting for å få valgt ny kasserer.
* 21. november: Gruppeting.

## **Heder og ære 2024**

* ***Speidernes heder:*** Steffi Kiedaisch og Michael Danielsen har vært aktive ledere i Lillesand speidergruppe/NSF i mer enn 10 år. Utmerkelsen *10 års-knappen*ble overrakt av Kretsleder for Sørlandet krets på årsmøte/kretssting 2024*.*

## **Aktiviteter i enhetene**

Se også program for alle enheter i vedlegg.

***Bevere (1.-2. klasse)***

Våren 2024 ble bevergruppen ledet av Beate Andreassen Graneng og Bente Kristin Tellefsen. Høsten 2024 overtok Tor Nordanger og Anine Rullestad Jansen. Enheten hadde 5 aktive medlemmer våren 2023, og 7 medlemmer høsten 2023 med ukentlige møter på mandager.

I vårsemesteret hadde beverspeiderne fokus på natur, med flere strandryddeaksjoner, turer i skog og mark, bålbrenning og spikking. Vi har lagd humlehotell, fuglemat-automater og meiseboller. Vi har overnattet ute, lagd barkebåter og fyrtøyposer. Vi har lekt masse og verdsatt vennskap. Beverspeiderne har også gjennomgått enkel førstehjelp. (Huskeregelen BLÅ, stabilt sideleie og nødnumrene). Beverne har lagd enkel mat på bål og har øvd seg i bruk av primus.

Høsten ble ledet av Tor Nordanger og Anine Rullestad Jansen. Med 7 aktive bevere ble det fokusert på å være ute, leke og skape samhold. Barna fikk oppleve litt førstehjelp, spikking, fotturer og å lage enkel mat på bål.

***Småspeidere: 3. -4. klasse***

Vårsemesteret ledet Lene Ekeberg og Frode Strømman en enhet med 13 medlemmer. 2024 startet med masse snø som småspeiderne benyttet aktivt. Det ble bygd snøhule med sovebenker, og det var mye fart i akebakkene. I løpet av våren og forsommeren gjennomførte småspeiderne turer i sentrum, på Nyberg gård (Justøya) og båttur med rib. Mange småspeidere hadde overnattingstur til Savemyr i mai. Barna har også fått med seg «Førstehjelpskurs» på vinter og «livredningskurs» på forsommeren. I april deltok enheten i speideraksjonen på en fin måte.

Høsten 2024 hadde enheten 21 registrerte speidere, derav 18 aktive speidere. Beate Andreassen Graneng har vært enhetsleder, og fått hjelp av Bente Kristin Tellefsen, Monica Steinsvik, Odd Øystein Grødum, Frode Strømman som ledere.

Småspeiderne startet høsten med natt i naturen uten foreldre og gjentok suksessen med en hyttetur litt senere på høsten. Vi har hatt fokus på natur og vært på sopptur, lagd bål, spikket, lært enkel førstehjelp, (BLÅ, nødnumrene og hjerte og lungeredning samt stabilt sideleie). Vi har padlet kano, gått tur i mørket, geocaching, lagd fuglemat og tennbriketter. Så har vi lekt masse og hatt fokus på vennskap. Vi har også lagd mat på bål og øvd oss på primus.

***Stifinnere 5.-7.klasse***

Stifinnergruppa hadde Jan-Erik Bentsen som enhetsleder våren 2024. Andre Del Mauro, Marcus Nordanger, Anine Rullestad Jansen og Eirik Nordby var også med som ledere. Enheten bestod av 16 speidere. Første halvår ble det avholdt ukentlige speidermøter. 2 av ukene ble det lagt opp til hjemme-speiding grunnet helge-arrangement og mye snø. Vi var heldige med å kunne starte opp de første ukene i snekkerverkstedet på LUS. Mye fint ble laget der. Videre utover brukte vi all tid utendørs, med forskjellige speidertemaer hver gang. Alt fra fugler, trær, bål, pionering, pannekaker på stormkjøkken, kano-tur og fiske i sjøen.

Høsten 2024 var det 7 stifinnere med Marcus Nordanger og Eirik Nordby som ledere. Stifinnerne øvde på å klare seg på egen hånd, slik at de kan dra på patruljehaik våren/sommeren 2025. De trente på å lage bål, og å bruke stormkjøkken for å lage seg varm mat. De gjennomførte øvelser i enkel førstehjelp, livredning, og øvde på knuter og surringer for å takle utfordringer. Stifinnerne har også trent på å sette opp gapahuk og tarp, slik at de selv kan sørge for ly når de overnatter ute. Denne høsten fikk stifinnerne også øvelse i «speider-demokrati». De fikk i oppgave å velge hvilke speidermerker/tema vi skal jobbe med i tida fremover mot sommeren 2025.

***Vandrere 8.-10. klasse***

Våren 2024 ble Vandrergruppa ledet av Steffi Kiedaisch. Da hadde enheten 6 speidere. Høsten økte antallet vandrere til 16. Jan Erik Berntsen og Andre del Mauro bidrog som ledere og støttet enhetsleder Steffi Kiedaisch i arbeidet med ungdommene.

Vandrergruppa har vært svært aktive på mange områder i løpet av 2024. På alle gruppe-turer har vandrere bidratt med aktiviteter og underholdning for de yngre speiderne. Vandrere har tatt patruljefører-kurs, og blitt valgt til delegater fra Sørlandet krets for å delta på speiderforum. Enheten har vist godt samfunnsengasjement og jobbet godt med speideraksjonen (vår) og Jota/Joti (høst).

Vår og forsommer deltok vandrerpatruljer på kretsbannerkonkurranse, og NM i speiding (Svane). Svane representerte gruppa vår på en fin måte ved å bli nr 47 av 122 deltagende patruljer. I løpet av året har vandrerne jobbet med rusgift, pionering, knuter, spor, matlaging, førstehjelp og orientering. Denne aktive enheten har overnattet på speiderhytta og gjennomført patruljehaik ute i naturen.

Sent på høsten startet vandrerne med oppussing av loftet på speiderhytta. Nå i februar 2025 er loftet forvandlet til et flott og koselig «patruljerom» til glede for heile speidergruppa.

***Rovere (videregående skole)***

Roverlaget har hatt 7 betalende medlemmer i 2024, hvorav 2-4 har vært aktive. Anine Rullestad Jansen og Marcus Nordanger har vært aktive ledere hele året, og er nå knyttet til henholdsvis beverne og stifinnerne.

## **Fellesaktiviteter**

Hoveddelen av speiderarbeidet foregår i ukentlige møter i den enkelte enhet (se programmene i vedlegg). I tillegg har speidergruppa flere felles arrangement som samler alle enheter. Målet med slike arrangementer er å gi det enkelte medlem opplevelsen av å tilhøre et større fellesskap, samt skape trygghet ved overgang til ny enhet. Arrangementene er også viktige for det sosiale tilhørigheten i gruppen. Speidergruppa hadde følgende fellesarrangement i 2024:

* Hyttetur til Solhøgda (Øynaheia), med markering av tenkedagen: 26-28 januar
* Årsmøte/Gruppeting: 5 mars.
* Speideraksjonen: april 2024
* St. Georgs-dagen: 23.april.
* 17. mai: Deltakelse i borgertog. Flaggborg - 3 speidere fremst i toget.
* Skjærgårdstur: Juni.
* August. Felles oppstartsmøte utenfor Lillesand ungdomsskole for hele speidergruppa. Markering av at speidere og ledere blir overført fra en enhet til en ny.
* September. Natt i naturen i friluftslivets uke. På Savemyr.
* Ekstraordinært gruppeting 9 oktober for å velge ny kasserer.
* Gruppeting: 12 november.
* Juleneksalg: uke 46.
* Grøtfest for alle speidere og familier, med freds-lys seremoni. 2 desember.

### **Leir:**

Ingen av enhetene har dratt på leir i løpet av 2024

### **Speiderhytta**

Hytta brukes av speiderne i vinterhalvåret, og leies ut på sommeren. I 2024 var hytta utleid i 6 hele uker og flere helger. Samlet leieinntekt i 2024 var 80650kr, som er høyere enn noen gang tidligere. I 2024 ble det ikke gjennomført større vedlikeholdsarbeid på hytta, og vi fikk et overskudd i overkant av 34 000kr.

### **Savemyr**

Speidergruppa har fortsatt arbeidet med å tilrettelegge den gamle husmannsplassen for allmennheten. Våren 2024 ble det ryddet bort vindfall og toppknekte tær, og rensket opp i bekken. I tillegg til dugnaden på våren, klippet man flatene i forbindelse med natt i naturen (friluftslivets uke) i begynnelsen av september. I løpet av året i har vi ikke bokført utgifter for arbeidet ved Savemyr.

## **Annet**

***Nettsidene:*** I løpet av 2024 er det lagt ut 9 nyhetssaker på nettsidene <https://lillesand.speiding.no>. Speidergruppa benytter seg også av Facebook-grupper, samt Spond for intern kommunikasjon i de ulike enhetene.

***Synlighet:*** Speidergruppa har også i 2024 vært synlige i det lokale miljøet:

* Generasjonslekene 23. juni 2024. Arrangert av Frivillighetssentralen og kommunen. Speidergruppa stilte med gruppeleder og enhetsleder for stifinnerne, som ledet en post med konkurranser/leker.
* I løpet av 2024 ble Lillesand Speidergruppe omtalt 6 ganger i Lillesandsposten.
* Patrulje Svane vant patruljekonkurransen i kretsen, og de representerte speidergruppa vår på en fin måte under NM i speiding.

## **Økonomi**

***Søknader og gaver***I 2024 har speidergruppa inntektsført søknads- og gavemidler på 87 000 kr

* Frifond (Norges Speiderforbund). 23 000 kr.
* Lillesand kommune, kulturmidler. Til generell drift 50 000 kr.
* Privat gave 4 000 kr

***Regnskap 2024***

Lillesand speidergruppe har for tiden en betryggende økonomi. Dette skyldes gode støtte fra Lillesand kommune og gjennom frifondsøknad. I tillegg er momskompensasjon, tippemidler (Grasrotandelen) og juleneksalget viktige inntekter for gruppa.

Speiderhytta var leid ut mye i 2024, og hyttedriften gav et solid overskudd som er avsatt til fremtidige utbedringer. Gruppens samlede regnskap 2024 er gjort opp med et overskudd på 197 675. Kopi av fullstendig regnskap kan fremlegges ved henvendelse til gruppens kasserer i forkant av årsmøte/gruppetinget.

***Vedlegg til årsrapport:***

1. *Terminlister (program) for de ulike enhetene*